असें ए मकद्दमा जिती लेआ। एदे कन्ने मेरा आत्म विशवास बदेआ। दूइयें दौं अपीलें दे बारे च ते मिगी शुरू कोला गै कोई दुबधा नईं ही। इस्सै करी में सोचेआ जे बंबई जाइयै कम्म चलाने च बी कोई अड़चन कुश्वा नईं गै आवै। पर इस गल्लै गी अग्गें चलाने कोला पहले तुसेईं अग्रेंज अफसरें दी मूड़ता ते हठी सुभा दी गल्ल सुनाई लैं। जुडीशल असिस्टेंट दौरे पर रौहदे हे। ओ जित्थें जित्थें जन्दे, उन्दी अदालत उत्थें गै लगदी। इस करी बकीलें गी बी उन्दे पिच्छें-पिच्छें दौड़ना पौंदा हा। एदे करी बचारे मुअक्कलै पर खर्चे दा खासा भार बदी जंदा। पर जजै गी इस गल्लै दा कोई ख्याल हा।